
Bucureşti, 29.03.2007






                                                 Nr.23/46/2007

BIROUL PERMANENT

AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative privind modificarea şi completarea Ordonanţei de Urgenţă a Guvernului nr. 34/2006 adoptată prin Legea 337/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă cu adresa nr. P.l.x 88 din 28 februarie 2007.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Camera decizională.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

    Bucureşti, 29.03.2007
                  
                                                                                              Nr.23/46/2007

R A P O R T

asupra propunerii legislative privind modificarea şi completarea Ordonanţei de Urgenţă a Guvernului nr. 34/2006 adoptată prin Legea 337/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii



În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă privind  modificarea şi completarea Ordonanţei de Urgenţă a Guvernului nr. 34/2006 adoptată prin Legea 337/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, iniţiată de dl. deputat Mircea Ciopraga, transmisă cu adresa nr. P.l.x 88 din 28 februarie 2006 şi înregistrată la comisie sub nr. 23/46/01.03.2007.



Senatul, a respins această propunere legislativă în şedinţa din 22 februarie 2007.



Consiliul Legislativ, a avizat favorabil propunerea legislativă,  conform adresei nr. 1642 din 30 noiembrie 2006.



Guvernul, prin punctul său de vedere transmis cu adresa nr.3655 din 14 decembrie 2006, nu susţine adoptarea acestei propuneri legislative în forma prezentată.

Propunerea legislativă a fost avizată favorabil de către Comisia pentru administraţie publică, amenajarea teritoriului şi echilibru ecologic,   conform avizului nr. 26/1437 din 13.03.2007, şi negativ de către Comisia juridică, de disciplină şi imunităţi, cu avizul nr. 31/190 din 14 martie 2007.

Propunerea legislativă are ca obiect de reglementare completarea Ordonanţei de urgenţă a Guvernului nr. 34/2006, iniţiatorul propunând ca activitatea Consiliului Naţional de Soluţionare a Contestaţiilor – organism cu activitate administrativ – jurisdicţională, să fie controlată de către Parlament.

Membrii Comisiei pentru industrii şi servicii au examinat propunerea legislativă în şedinţa din 21 martie 2007 şi au hotărât, în unanimitate, să propună plenului Camerei Deputaţilor, adoptarea propunerii legislative cu amendamente admise.



La lucrări au fost prezenţi 20 de deputaţi, din totalul de 23 de membri ai comisiei.

 

În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Camera decizională.

A M E N D A M E N T E    A D M I S E

	Nr.

crt.
	Textul OUG nr.34/2006 aprobată prin Legea nr.337/2006
	Textul propunerii legislative
	Amendamente admise
	Motivaţia

	Titlul legii

LEGE

privind modificarea şi completarea Ordonanţei de Urgenţă a Guvernului nr. 34/2006 adoptată prin Legea 337/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii


	Titlul legii

LEGE

privind modificarea şi completarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii

	Conform normelor de tehnică legislativă.

	2
	
	Art.unic – Ordonanţa de Urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, publicată în Monitorul Oficial al României, Partea I, nr.418 din 2006, se modifică după cum urmează:


	Art.unic – Ordonanţa de Urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, publicată în Monitorul Oficial al României, Partea I, nr.418 din 15 mai 2006, aprobată cu modificări şi completări prin Legea 
	Conform normelor de tehnică legislativă.

	nr. 337/2006, se modifică şi se completează după cum urmează:

	3.
	________
	Art. 257 se  modifica si se completează prin introducerea unui nou alineat: 

Alin.(5) Activitatea Consiliului este controlata de Parlament. In vederea exercitării controlului concret si permanent, se constituie o comisie comuna a celor doua camere ale Parlamentului României.
	1.După alineatul (4) al articolului 257 se introduce un alineat nou, alin. (5) cu următorul cuprins:

“(5) Activitatea Consiliului este controlată de către Parlament printr-o comisie parlamentară.”

	Se confera institutiei un grad ridicat de independenta fata de situatia actuala, asigurandu-se o totala transparenta a activitatii si garantarea unei protectii fata de orice ingerinta in activitatea de solutionare a contestatiilor, din partea unor personae fizice sau juridice ori a unui grup de interese care ar putea sa afecteze independenta sau impartialitatea sa. Tinand cont de faptul ca, in activitatea sa Consiliul se supune numai legii iar in ceea ce priveste deciziile sale Consiliul este independent, conform prevederilor stipulate in OUG 34/2006, aprobata cu modificari si completari prin Legea 337/2006, dispozitii care respecta directivele europene de remedii(Directiva 89/665/EEC si Directiva 92/13/EEC, controlul parlamentar are ca obiect verificarea concordantei activitatii Consiliului cu dispozitiile legale si a indeplinirii intocmai, de catre membrii sai a atributiilor conferite de lege.

Consiliul National de Solutionare a Contestatiilor constituie o noutate in Romania, activitatea sa fiind perfectibila pe parcursul acumularii experientei, iar contactul direct si permanent cu Parlamentul face ca schimbul de informatii sa devina mai usor si mai rapid iar modificarile cadrului legislativ ce guverneaza materia achizitiilor publice in sensul imbunatatirii continue, sa se poata face intr-un timp mai scurt si cu o mai mare acuratete.


	4 
	Art. 258 - (1) Consiliul este condus de un preşedinte ales de membrii săi.

(2) În aplicarea prevederilor alin. (1), toţi membrii Consiliului aleg preşedintele prin vot secret, cu majoritate simplă.

(3) Preşedintele este ales pe o perioada de 3 ani, cu posibilitatea reînnoirii o singura data a mandatului.
	Art. 258 alin(1), (2) si (3) se modifica după cum urmează: 

(1) Consiliul este condus de un preşedinte numit dintre membrii săi.

(2) In aplicarea prevederilor alin. (1) Preşedintele este numit de Parlament, la propunerea comisiei parlamentare ce exercita controlul, dintre membrii Consiliului.

(3) Preşedintele este numit pe o perioada de 5 ani, cu posibilitatea reînnoirii o singură dată a mandatului.


	2. Alineatele (1), (2) şi (3) ale articolului 258 se modifică şi vor avea următorul cuprins:

„(1) Consiliul este condus de un preşedinte numit dintre membrii săi.

(2) În aplicarea prevederilor alin. (1), preşedintele este numit de Parlament, la propunerea comisiei parlamentare ce exercită controlul, dintre membrii Consiliului.

(3) Preşedintele este numit pe o perioadă de 5 ani, cu posibilitatea reînnoirii o singură dată a mandatului.”

	Prin numirea de catre Parlament a Presedintelui CNSC, se confera o mai mare reprezentativitate acestuia, in conditiile in care :

- indeplinirea atributiilor manageriale stabilite prin Regulamentul de Organizare si Functionare a Consiliului in ceea ce priveste reprezentarea, organizarea si asigurarea unei bune activitatii nu conduce la restrangerea sarcinilor care decurg din calitatea de membru a Consiliului;

- activitatea insitutiei implica stabilirea de contacte si cooperarea cu institutiile corespondente din statele membre ale Uniunii Europene sau cu organisme internationale similare.



	5 
	Art. 292 …….

 (2) Guvernul, la propunerea preşedintelui Consiliului, ca urmare a unui număr crescut de cauze, poate aproba, prin hotărâre, înfiinţarea de oficii teritoriale ale Consiliului în oraşele de reşedinţă a curţilor de apel şi/sau suplimentarea numărului personalului Consiliului stabilit în conformitate cu art. 260 alin. (1).


	Art. 292 alin.(2) se modifica după cum urmează:

(2) Guvernul, la propunerea preşedintelui Consiliului, ca urmare a unui număr crescut de cauze, poate aproba prin hotărâre, înfiinţarea de oficii teritoriale ale Consiliului in oraşele de reşedinţă a curţilor de apel si/sau suplimentarea numărului personalului tehnico-administrativ stabilit in conformitate cu art. 260 alin.(1). 
	3. Alineatul (2) al articolului 292 se modifică şi va avea următorul cuprins:

„(2) Guvernul, la propunerea preşedintelui Consiliului, poate aproba prin hotărâre, suplimentarea numărului personalului tehnico-administrativ stabilit în conformitate cu art. 260 alin.(1).”

	In OUG 34/2006, la art.291 s-a prevazut ca in termen de 60 de zile de la data publicarii ordonantei sa se aprobe, de catre Guvern, regulamentul de organizare si functionare a Consiliului.

Prin HGR 782/2006 a fost aprobat Regulamentul de Organizare si Functionare a Consiliului National de Solutionare a Contestatiilor care cuprinde, in Anexa 1, structura organizatorica a Consiliului.

Tinand cont de faptul ca, incepand cu 01.01. 2007, Consiliul a dobandit personalitate juridical, presedintele acestuia avand calitatea de ordonator de credite, structura organizatorica nu cuprinde toate compartimentele prevazute de lege in ceea ce priveste functionarea institutiilor publice.

Propunerea de modificare se refera la posibilitatea Presedintelui Consiliului de a solicita suplimentarea prin hotarare de Guvern a numarului personaluilui cu statut tehnico-administrativ stabilit in conformitate cu art. 260 alin. (1) din OUG 34/2006.



                                  PREŞEDINTE,                                                                     SECRETAR,

                                    Iulian Iancu                                                                        Aurelia Vasile

Consilier parlamentar,
Silvia Vlăsceanu 

Expert parlamentar,

Viorica Petraşcu

